Úradný vestník L 113 , 20/04/2004 S. 0024 - 0027



Smernica Komisie 2004/47/ES zo 16. apríla 2004, ktorou sa mení a dopĺňa smernica 95/45/ES o zmiešanom karoténe (E 160 a i)) a beta-karoténe (E 160 a ii)) (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 89/107/EHS Rady z 21. decembra 1988 o aproximácii právnych predpisov členských štátov, týkajúcich sa potravinárskych prídavných látok povolených pre použitie v potravinách určených pre ľudskú spotrebu [1], a najmä na jej článok 3 ods. 3 písm. a), po porade s Vedeckým výborom pre potraviny, keďže: (1) smernica 95/45/ES Komisie z 26. júla 1995, ktorá obsahuje špecifické kritériá čistoty farbív používaných v potravinách [2], stanovuje kritériá čistoty pre farbivá uvedené v smernici. 94/36/ES Európskeho parlamentu a Rady z 30. júna 1994 o farbivách používaných v potravinách [3]; (2) vzhľadom na technický pokrok je potrebné upraviť kritéria čistoty uvedené v smernici 95/45/ES pre zmiešané karotény (E 160 a i)) a beta-karotén (E 160 a ii)); (3) je potrebné zohľadniť špecifikácie a analytické techniky pre látky, ako je to uvedené v Codex Alimentarius podľa návrhu Spoločného výboru expertov FAO/WHO o prídavných látkach do potravín (JECFA). (4) smernica. 95/45/ES by mala byť preto zmenená a doplnená (5) opatrenia ustanovené v tejto smernici sú v súlade so stanoviskom Stáleho výboru o potravinovom reťazci a zdraví zvierat, PRIJALA TÚTO SMERNICU: Článok 1 Príloha smernice. 95/45/ES je zmenená a doplnená v súlade s prílohou tejto smernice. Článok 2 1. Členské štáty príjmu zákony, iné predpisy a správne opatrenia potrebné na dosiahnutie súladu s touto smernicou najneskôr do 1. apríla 2005. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Výrobky, ktoré sa nachádzajú na trhu alebo ktoré boli označené pred 1. aprílom 2005, a ktoré nespĺňajú ustanovenia tejto smernice, môžu byť predávané až do vyčerpania zásob. Článok 4 Táto smernica nadobúda účinnosť v dvadsiaty deň po jej uverejnení v Úradnom vestníku Európskej únie. Článok 5 Táto smernica je adresovaná členským štátom. V Bruseli 16. apríla 2004 Za Komisiu David Byrne člen Komisie [1] Ú. v. L 40, 11. 2. 1989, s. 27. Smernica naposledy zmenená a doplnená nariadením (ES) č. 1882/2003 Európskeho parlamentu a Rady (Ú. v. EÚ L 284, 31.- 10.- 2003, s. 1). [2] Ú. v. L 226, 22. 9. 1995, s. 1. Smernica naposledy zmenená a doplnená smernicou 2001/50/ES (Ú. v. ES L 190, 12.7.- 2001, s. 14). [3] Ú. v. ES L 237, 10.- 9.1994, s. 13. Smernica a naposledy zmenená a doplnená smernicou. 1882/2003 Európskeho parlamentu a Rady (Ú. v. EÚ L 284, 31.- 10.- 2003, s. 1). -------------------------------------------------- PRÍLOHA V prílohe bude text týkajúci sa zmiešaného karoténu (E 160 a i)) a beta-karoténu (E 160 a i)) nahradený nasledovným textom: "E 160 a i) ZMIEŠANÉ KAROTÉNY 1. Rastlinné karotény Synonymá | CI potravinová oranž 5 | Definícia | Zmiešané karotény sa získavajú extrakčným rozpúšťaním prírodných druhov jedlých rastlín, mrkvy, rastlinných olejov, trávy, lucerny a žihľavy. Hlavný farbiaci princíp pozostáva z karotenoidov, z ktorých tvorí beta-karotén podstatnú časť. Prítomné môžu byť alfa a gamma karotény a iné pigmenty. Okrem farebných pigmentov môže táto látka obsahovať oleje, tuky a vosky, ktoré sú obsiahnuté v zdrojovom materiáli. Na získavanie karoténov je možné používať výhradne nasledovné rozpúšťadlá: acetón, metyl etyl ketón, metanol, etanol, propan-2-ol, hexán [1], dichlorometán a oxid uhličitý. | Trieda | karotenoid | Farebný index č. | 75130 | EINECS | 230-636-6 | Chemický vzorec: | beta-karotén: C40H56 | Molekulárna hmotnosť: | beta-karotén: 536,88 | Kvantitatívny rozbor: | Obsah karoténov (počítaných ako beta-karoténov) je menší ako 5 %. Pre výrobky získané z rastlinných olejov: najmenej 0,2 % v jedlých tukoch E1 cm1 %2500 pri najmenej 440 – 457 nm v cyklohexáne | Identifikácia A. Spektrometria | najviac v cyklohexáne pri 440 – 457 nm a 470 – 486 nm | Čistota Rozpustné zvyšky | acetón | nie viac ako 50 mg/kg, samostatne alebo v kombinácii | metyl etyl ketón | metanol | propán-2-ol | hexán | etanol | dichlormetán | nie viac ako 10 mg/kg | Olovo | Nie viac ako 5 mg/kg | 2. Riasové karotény Synonymá | CI potravinová oranž 5 | Definícia | Zmiešané karotény sa môžu vyrábať aj z prírodných druhov rias Dunaliella salina, ktoré rastú v slaných jazerách nachádzajúcich sa vo Whyalle, Južná Austrália. Beta-karotén sa získava pri použití éterických olejov. Prípravok predstavuje 20 až 30 %-nú suspenziu v jedlom oleji. Podiel trans-cis-izomérov je v rozpätí 50/50 – 71/29. Hlavný farbiaci princíp pozostáva z karotenoidov, z ktorých tvorí beta-karotén podstatnú časť. Prítomné môžu byť alfa karotény, luteiny, zeaxantíny a beta-kryptoxantíny. Okrem farebných pigmentov môže táto látka obsahovať oleje, tuky a vosky, ktoré sú obsiahnuté v zdrojovom materiáli. | Trieda | Karotenoid | Farebný index č. | 75130 | Chemický vzorec | beta-karotén: C40H56 | Molekulárna hmotnosť: | beta-karotén: 536,88 | Kvantitatívny rozbor: | Obsah karoténov (počítaných ako beta-karotén) je aspoň 20 %. E1 cm1 %2500 pri najmenej 440 – 457 nm v cyklohexáne | Identifikácia A. Spektrometria | najviac v cyklohexáne pri 440 – 457 nm a 474 – 486 nm | Čistota Prírodné tokoferoly v jedlom oleji | nie viac ako 0,3 % | Olovo | nie viac ako 5 mg/kg | E 160 a ii) BETA-KAROTÉN 1. Beta-karotén Synonymá | CI potravinová oranž 5 | Definícia | Tieto špecifikácie sa vzťahujú najmä na všetky trans izoméry beta-karoténov spolu s malými podielmi iných karotenoidov. Zriedené a stabilizované prípravky môžu mať rozdielne pomery trans-cis izomérov. | Trieda | karotenoid | Farebný index č. | 40800 | EINECS | 230-636-6 | Chemický názov | beta-karotén; beta, beta-karotén | Chemický vzorec: | C40H56 | Molekulárna hmotnosť: | 536,88 | Kvantitatívny rozbor: | nie menej ako 96 % celkových farbiacich látok (vyjadrených ako beta-karotén) E1 cm1 %2500 pri najmenej 440 – 457 nm v cyklohexáne | Popis | červené až hnedo-červené kryštály alebo kryštalický prášok | Identifikácia A. Spektrometria | najviac v cyklohexáne 453 – 456 nm | Čistota sírny popol | nie viac ako 0,2 % | vedľajšie farbiace látky | karotenoidy iné než beta-karotén: nie viac ako 3,0 % celkových farbiacich látok | olovo | nie viac ako 2 mg/kg | 2. beta-karotén z Blakeslea trispora Synonymá | CI potravinová oranž 5 | Definícia | Tento beta-karotén sa získava fermentáciou pri využívaní zmiešanej kultúry dvoch páracich sa typov (+) a (-) prírodných druhov huby Blakeslea trispora. Beta-karotén sa získava z biomasy s etyl acetátom alebo izobutyl acetátom, na ktorý nadväzuje izopropyl alkohol a kryštalizácia. Kryštalizovaný výrobok pozostáva predovšetkým z trans beta-karoténu. S ohľadom na prirodzený proces pozostáva približne 3 % výrobku zo zmiešaných karotenoidov, čo je špecifické pre výrobok. | Trieda | karotenoid | Farebný index č. | 40800 | EINECS | 230-636-6 | Chemický názov | beta-karotén; beta, beta-karotén | Chemický vzorec: | C40H56 | Molekulárna hmotnosť: | 536,88 | Kvantitatívny rozbor: | nie menej ako 96 % celkových farbiacich látok (vyjadrených ako beta-karotén) E1 cm1 %2500 pri 440 – 457 nm v cyklohexáne | Popis | červené, hnedo-červené alebo purpurovo-fialové kryštály alebo kryštalický prášok (farba sa mení v závislosti od použitého rozpúšťadla a podmienok pri kryštalizácii) | Identifikácia A. Spektrometria | najviac v cyklohexáne 453 – 456 nm | Čistota Rozpustné zvyšky | etyl acetát | nie viac ako 0,8 %, samostatne alebo v kombinácii | etanol | izobutyl acetát: nie viac ako 1,0 % | izo propyl alkohol: nie viac ako 0,1 % | sírny popol | nie viac ako 0,2 % | vedľajšie farbiace látky | karotenoidy iné než beta-karotén: nie viac ako 3,0 % celkových farbiacich látok | olovo | nie viac ako 2 mg/kg | Mykotoxíny: aflatoxín B1 | neobsahuje | trichotecen (T2) | neobsahuje | ochratoxín | neobsahuje | zearalenon | neobsahuje | Mikrobiológia: plesne | nie viac ako 100/g | Kvasinky | nie viac ako 100/g | Salmonella | neobsahuje v 25 g | Escherichia coli | neobsahuje v 5 g" | [1] "benzén nie viac ako 0,05 % v/v. --------------------------------------------------